CELEX: 32004L0077
Language: ro
Date: 2004-04-29 00:00:00
Title: Directiva 2004/77/CE a Comisiei din 29 aprilie 2004 de modificare a Directivei 94/54/CE privind etichetarea anumitor produse alimentare care conțin acid glicirizinic și sarea sa de amoniuText cu relevanță pentru SEE.

15/Volumul 12
            
            
               RO
            
            
               Jurnalul Ofícial al Uniunii Europene
            
            
               33
            
         32004L0077
   
               L 162/76
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 2004/77/CE A COMISIEI
   
   din 29 aprilie 2004
   de modificare a Directivei 94/54/CE privind etichetarea anumitor produse alimentare care conțin acid glicirizinic și sarea sa de amoniu
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (1), în special articolul 4 alineatul (2),
   după consultarea Comitetului științific pentru alimentație umană,
   întrucât:
   
               (1)
            
            
               Directiva 94/54/CE a Comisiei din 18 noiembrie 1994 privind indicarea pe etichetele anumitor produse alimentare a altor mențiuni obligatorii decât cele prevăzute de Directiva 2000/13/CE (2) cuprinde o listă cu produse alimentare ale căror etichete trebuie să conțină una sau mai multe mențiuni suplimentare.
            
         
               (2)
            
            
               Scopul prezentei directive este de a completa lista menționată în ceea ce privește anumite produse alimentare care conțin acid glicirizinic și sarea sa de amoniu.
            
         
               (3)
            
            
               Acidul glicirizinic este prezent în natură în planta de lemn dulce Glycyrrhiza glabra, iar sarea sa de amoniu se obține din extracte apoase din planta de lemn dulce Glycyrrhiza glabra. Acidul glicirizinic și sarea sa de amoniu sunt incluse în registrul comunitar al substanțelor aromatizante, prevăzut de Decizia 1999/217/CE a Comisiei din 23 februarie 1999 de adoptare a unui catalog al substanțelor aromatizante folosite în sau pe produsele alimentare, stabilit în conformitate cu Regulamentul (CE) nr. 2232/96 al Parlamentului European și al Consiliului din 28 octombrie 1996 (3). Expunerea la acidul glicirizinic și la sarea lui de amoniu are loc în principal prin consumul de produse zaharoase care conțin lemn dulce, în special gumă de mestecat, ceaiuri de plante și alte băuturi.
            
         
               (4)
            
            
               Comitetul științific pentru alimentație umană, în avizul său din 4 aprilie 2003 privind acidul glicirizinic și sarea sa de amoniu, a ajuns la concluzia că limita maximă de ingerare regulată de 100 mg/zi asigură un nivel de protecție suficient pentru majoritatea populației și că depășirea acestei limite poate agrava hipertensiunea. Cu toate acestea, comitetul a semnalat faptul că există subgrupuri de populație pentru care limita maximă menționată nu asigură suficientă protecție. Aceste subgrupuri cuprind persoane cu probleme de sănătate legate de tulburări de homeostază a apei și a electroliților.
            
         
               (5)
            
            
               Aceste constatări impun prevederea unei etichetări care să ofere consumatorilor informații clare privind prezența acidului glicirizinic și a sării sale de amoniu în produse zaharoase și băuturi. În cazul prezenței în aceste produse a unui conținut ridicat de acid glicirizinic sau de sarea sa de amoniu, consumatorii, în special cei care suferă de hipertensiune, ar trebui, de asemenea, informați asupra faptului că trebuie evitat consumul în exces. Pentru a asigura o bună înțelegere a acestor informații de către consumatori, trebuie, de preferință, să fie folosit termenul bine cunoscut de „extracte de lemn dulce”.
            
         
               (6)
            
            
               În consecință, Directiva 94/54/CE trebuie modificată corespunzător.
            
         
               (7)
            
            
               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DIRECTIVĂ:
   Articolul 1
   Anexa la Directiva 94/54/CE se modifică în conformitate cu textul anexei la prezenta directivă.
   Articolul 2
   (1)   Statele membre autorizează comerțul cu produse conforme cu prezenta directivă de la 20 mai 2005.
   (2)   Statele membre interzic comerțul cu produse care nu sunt conforme cu prezenta directivă de la 20 mai 2006.
   Cu toate acestea, produsele care nu sunt conforme cu prezenta directivă și care au fost etichetate înainte de 20 mai 2006 sunt autorizate până la epuizarea stocurilor.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 20 mai 2005. Comisiei îi sunt comunicate, de îndată, de către statele membre, textele acestor acte, precum și un tabel de corespondență între aceste dispoziții și prezenta directivă.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   
   Articolul 5
   Prezenta directivă se adresează statelor membre.
   
      Adoptată la Bruxelles, 29 aprilie 2004.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 109, 6.5.2000, p. 29, directivă astfel cum a fost modificată ultima dată prin Directiva 2003/89/CE a Parlamentului European și a Consiliului din 10 noiembrie 2003 (JO L 308, 25.11.2003, p. 15).
   
      (2)  JO L 300, 23.11.1994, p. 14, directivă astfel cum a fost modificată ultima dată prin Directiva 96/21/CE a Consiliului (JO L 88, 5.4.1996, p. 5).
   
      (3)  JO L 84, 27.3.1999, p. 1, decizie astfel cum a fost modificată ultima dată prin Decizia 2002/113/CE (JO 49, 20.2.2002, p. 1).
   ANEXĂ
   La anexa Directivei 94/54/CE, se adaugă următorul text:
   
               Tipul sau categoria produsului alimentar
            
            
               Caracteristici
            
         
               Produse zaharoase sau băuturi care conțin acid glicirizinic sau sarea sa de amoniu, ca urmare a adaosului substanței sau substanțelor în sine sau a plantei de lemn dulce Glycyrrhiza glabra, la o concentrație de 100 mg/kg sau 10 mg/l sau mai mult.
            
            
               Se adaugă mențiunea „conține lemn dulce” imediat după lista de ingrediente, în cazul în care termenul „lemn dulce” nu este deja inclus în lista de ingrediente sau în denumirea de comercializare a produsului. În lipsa unei liste de ingrediente, mențiunea figurează lângă denumirea de comercializare a produsului.
            
         
               Produse zaharoase care conțin acid glicirizinic sau sarea sa de amoniu ca urmare a adaosului substanței sau substanțelor în sine sau a plantei de lemn dulce Glycyrrhiza glabra, la o concentrație de 4 g/kg sau mai mult.
            
            
               După lista de ingrediente se adaugă următoarea mențiune:
               „conține lemn dulce – persoanele care suferă de hipertensiune trebuie să evite consumul în exces”. În lipsa unei liste de ingrediente, mențiunea figurează lângă denumirea de comercializare a produsului.
            
         
               Băuturi care conțin acid glicirizinic sau sarea sa de amoniu ca urmare a adaosului substanței sau substanțelor în sine sau a plantei de lemn dulce Glycyrrhiza glabra, de concentrații de 50 mg/kg sau mai mult, sau de 300 mg/l sau mai mult în cazul băuturilor care conțin peste 1,2 % alcool în volum (1).
            
            
               După lista de ingrediente se adaugă următoarea mențiune:
               „conține lemn dulce – persoanele care suferă de hipertensiune trebuie să evite consumul în exces”. În lipsa unei liste de ingrediente, mențiunea figurează lângă denumirea de comercializare a produsului.
            
         
      (1)  Nivelul se aplică produselor gata de consum sau reconstituite în conformitate cu instrucțiunile fabricanților.